
( nnepek jönnek-mennek, 
de a Buli most kezdődik igazán. 


Legyen egy Domino Buli kártyád nettó 


A Dominoval saját számod lehet, 
lebeszélheted, újratöltheted. Tudtad? 
Havidíj, számlák, túlköltés? Ezt meg 
letudtad. Választhatsz a Domino kártyához 
mindjárt egy jó mobilt is, együtt 
mindössze nettó 29 600 Ft-ért 
(bruttó 37 000 Ft), amiből nettó 

1 0 800 forintot lebeszélhetsz! 
Miért maradnál ki ebből a buliból? 


További feltételek az üzletekben. 

Információ az ingyenesen hívható 
06-80/630-900-as zöldszámon. 
Internet: www.westel900.hu 

Megállapodás internet szolgáltatásról 


A Middle Europe Networks Rt. megállapodott az Elender Informatikai Rt.-vel arról, 
hogy az ügyfeleknek Elender internet szolgáltatást kínál fel azzal párhuzamosan, hogy 
a korábbi, Compuserve szolgáltatás igénybe vételére irányuló szerződést megszűnteti. 
A szolgáltató az Elender internetre áttérő ügyfeleinek kéthavi ingyenes szolgáltatást és 
saját domain-név regisztrációt kínál, valamint egyéb kedvezményeket (ingyenes 
időszakok, Internet Kalauz előfizetés stb.) is nyújtja. Az ügyfelek ezentúl az Elender or- 
szágos hálózatát használhatják a telefonvonali, vagy ISDN behívásra. A változások kö- 
rülbelül 3000 ügyfelet érintenek. Az eddigi felhasználási statisztikák tanúsága szerint 
az ügyfelek elsősorban internetes, vagy az itt is elérhető szolgáltatásokat vesznek igény- 
be. A két cég tulajdonosai megállapodtak arról is, hogy az Elender Rt. megvásárolja a 
Middle Europe Networks Rt. részvényeinek 100 százalékát. 


Megújul a Netfinity 

Bár viszonylag rövid ideje van csak a piacon az IBM 
Netfinity szerver családja, máris bejelentették, hogy to- 
vábbfejlesztik a termékvonalat. Budapesti sajtótájékoz- 
tatóján az IBM Netfinity szerverekért felelős menedzse- 
re, Tikiri Wanduragala elmondta, hogy az Intel pro- 
cesszoros gépek rövid idő alatt a világranglista harma- 
dik helyére kerültek úgy, hogy az eladások növekedési 
üteme minden versenytársukénál nagyobb volt. Elem- 
zők szerint ez a jó ár/teljesítmény viszonyszámon túl annak köszönhető, hogy a szerve- 
rek számos egyedülálló technológiai újítást tartalmaznak. Ezeket az IBM most további- 
akkal egészítette ki, és összefoglalóan X architektúrának nevezte el. 

Az új architektúra lényege, hogy a nagyobb teljesítmény és megbízhatóság érdeké- 
ben az eddig csak magasabb kategóriájú, S/390 és RS/6000 gépeknél alkalmazott tech- 
nológiákat bevezetik a PC szervereknél is. Például menet közben lehet cserélni a PCI 
kártyákat vagy bővíteni a portokat. Így egy internet szolgáltató leállás nélkül növelhe- 
ti kapacitását. A szerverek érdekessége, hogy a memóriáknál egy különleges áramkör 
a RAID eszközöknél megszokott eljárással lehetővé teszi a többszörös hibák kivédését 
és a modulok üzem közbeni cseréjét. Egy másik egység 48 órával előre jelzi az esetle- 
ges meghibásodásokat. Mindezek eredményeként az IBM az Egyesült Államokban 
99.9 százalékos rendelkezésre állást garantál, és ezt a garanciát rövidesen Európára is 
kiterjesztik. 


Szabványosított IP technológia 


A Cisco Systems, az internetes hálózatok egyik piacvezetője és a Motorola, a veze- 
ték nélküli kommunikáció egyik legnagyobb vállalata New Orleansban bejelentették 
stratégiai szövetségüket. A szövetséget az internet-alapú, vezeték nélküli hálózatok 
számára kialakítandó , New World" nevezetű program fejlesztésére és szállítására hoz- 
ták létre. Ennek eredménye lehet, hogy a vezeték nélküli ipar számára létrejön az első 
egységes IP (internet-protokoll) platform, s ez egységesíti, szabványosítja majd a ve- 
zeték nélküli szolgáltatásokat, bevezeti az integrált adat-, hang- és videó szolgáltatá- 
sok nyílt internet-alapú platformját a cellás hálózatokon. — A két cég úgy tervezi, négy- 
öt év alatt közösen mintegy 1 milliárd dollárt fektet be az új, vezeték nélküli internet 
szolgáltatásba — mondta a cég budapesti sajtótájékoztatóján Dalos Ottó, a Motorola 
marketing menedzsere. 


Az ördögi Faust a neten 


Az idei Tavaszi Fesztivál internetes érdekessége lesz, hogy március 21-én a világhá- 
lón is közvetítik Berlioz Faust elkárhozása című művét — jelentette be Demszky Gábor 
főpolgármester a héten kezdődő Internet.galaxis 999 szakkiállítás és vásár 
(www.adam.hu) sajtótájékoztatóján. A művet a Matáv Szimfonikus Zenekara játssza 
majd, s az előadáson többek között közreműködik a rádió gyermekkara, a Honvéd 
Együttes férfikórusa, és neves szólisták is. A fellépőket és a zenekart Ligeti András ze- 
nei igazgató dirigálja. A kétórás internetes koncertet a www.orchestra.matav.hu címen 
lehet majd meghallgatni. 


Hó és mobil 
A hó fogságába esett napokra a fél or- 
szág. Megszűnt a közlekedés, nem volt 
kenyér, tej, a betegek nem jutottak el a 
kórházakba. A szél és a hó több helyen 
elszakította a telefonvezetékeket. Így eza 
kapcsolat is megszakadt a külvilággal, 
az elzárt települések magukra maradtak. 
Illetve, mégsem. Mert ott voltak a 
sokszor, sokat szidott, a legrosszabbkor 
megcsörrenő mobiltelefonok. Most 
senki sem nevezte bunkofonnak a ké- 
szülékeket, ez volt az egyetlen le- 
hetőség, hogy segítséget kérjenek, vagy 
tudassák a rokonokkal, ismerősökkel, 
hogy a körülményekhez képest jól van- 
nak. Volt, akinek az életét mentette meg 
a mobil. Az eltévedt, a hóval folytatott 
küzdelemtől kimerült vadász fel tudta 
hívni rokonait, akik a barátokkal együtt 
kimentették az életveszélyes helyzetből. 
Sokáig sorolhatnám még a példákat. 
Hordozható telefonon irányították a 
hókotrókat és a mentésben résztvevő 
járműveket. Mobilokat kaptak kölcsön 
a katonák, miután kiderült, hogy más- 
ként nem tudnak kapcsolatot tartani 

parancsnokaikkal és egymással. 
Legyünk tehát hálásak a mobiltele- 
Jfonnak? Erről szó sincs. Csak vegyük 
végre tudomásul, hogy ez csak egy esz- 
köz, amellyel lehet élni, és visszaélni. 
Csak tőlünk függ, hogy hasznos, akár 
életet is mentő társ, vagy színházát, 
mozit megzavaró bunkofon lesz belőle. 
Lónyai László 

Internet 
drótok nélkül 


(Washington Post) Több, az elmúlt hetek- 
ben bejelentett szövetség is azt jelzi, hogy a 
internet hamarosan kiszabadul a kábelek szo- 
rításából. A Nextel Communications és a 
Netscape megegyezett, hogy a Netscape egy 
szoftvert fejleszt ki a Nextel számára, amely 
cég üzleteknek kínál mobiltelefon-szolgálta- 
tást. A cég még az idén hat amerikai nagyvá- 
rosban tervezi új szolgáltatásának beindítá- 
sát, amellyel az ügyfelek mobil telefonon fo- 
gadhatják e-mailjeiket, léphetnek az internet- 
re vagy egy cég adatbázisába. A Microsoft 
bejelentette, hogy tesztelni fogja a kézi ké- 
szülékekbe szánt Windows CE operációs 
rendszerét abból a célból, hogy alkalmassá 
váljon a British Telecom mobil telefonjaiban 
történő használatra. A Cisco Systems adathá- 
lózati berendezéseket gyártó cég szintén 
nemrégiben jelentette be, hogy a Motorolával 
közösen az internetes adatok vezeték nélküli 
hálózaton való továbbításához szükséges ter- 
mékeket és szabványokat fejleszt. 


A legkisebb 
mobil telefon 


(CNET) Karórányi mobil telefont mutatott 
be a japán NTT Labs, az NTT távközlési 
óriáscég fejlesztési részlege a kaliforniai De- 
mo 99 kiállításon. A telefon az NTT által ki- 
fejlesztett PHS (Personal Handyphone Sys- 
tem) rendszert használja, amely elterjedt Ja- 
pánban. A PHS rendszer a GSM-nél keve- 
sebb energiát igényel, így lehetőség van rend- 
kívül kicsi készülékek előállítására, a rend- 
szer viszont emiatt csak kis területeket fed le. 


Egyre több 
kábelmodem fogy 


(Bloomberg News) A Motorola, a világ 
harmadik számú chipgyártója bejelentette, 
hogy mindeddig 500 ezer kábelmodemet 
szállított le világszerte, ami a nagy sebességű 
internetelérés iránti igény növekedését jelzi. 
A kábeltelevízós hálózatokon keresztüli in- 
ternet-hozzáférés — amely a hagyományosnál 
lényegesen gyorsabb internetelérést biztosít — 
még az Egyesült Államok nagy részén sem 
elérhető, az elemzők azonban gyors növeke- 


désre számítanak, amit az is mutat, hogy csak 
itt a Motorola több mint 250 ezer kábelmode- 
met értékesített az elmúlt hat hónapban. Az 
amerikai kábelmodemes internetszolgáltatás 
piacának 90 százaléka egyébként két cég, az 
(OHome, illetve a Road Runner kezében van 
(előbbiben az USA második számú kábelte- 
levíziós cégének, a Tele-Communications 
Inc.-nek van többségi részesedése, a másik a 
Time Warner, illetve a MediaOne közös vál- 
lalkozása). 


Statisztika 
a netkereskedelemről 


(Edupage/WSJ) Mivel az internetes ke- 
reskedelem stabil növekedést mutat, az 
amerikai kereskedelmi minisztérium és a 
Szövetségi Kereskedelmi Bizottság azt ter- 
vezik, hogy kifejlesztenek egy rendszert, 
amely követni fogja az elektronikus keres- 


A hét mondása 


Bill Gates a javunkat 
akarja. Ne adjuk oda neki!" 


Ismeretlen szerző 


kedelem alakulását, és havonta statisztikát 
készít, csakúgy, mint például a bruttó bel- 
földi termék és a magánjövedelmek alaku- 
lásáról. 


Kétszer több bevétel 
internetes adatokból 


(Bloomberg News) Az internetes adatátvi- 
telből származó bevételek világszinten meg 
duplázódnak 2002-ig, amikor is 19 milliárd 
dollárt költenek adatátvitelre. Mindez úgy 
történik majd, hogy közben az adatátviteli 
szolgáltatások árai csökkennek, az igények 
pedig jelentős mértékben nőnek majd — jó- 
solja az angol Datamonitor piackutató cég. 
A piackutató szerint egy terabájtnyi adat — 
ez körülbelül 25 ezer zenei CD-nek felel 
meg — továbbításának ára 2000-ig 10 ezer 
dollár alá esik, újabb három év múlva pedig 
már csak 300 dollárba kerül majd. Az inter- 
net forgalma eközben a Datamonitor becslé- 
se szerint minden évben 1000 százalékkal 
nő majd. 

Portálból 
bevásárlóközpont 

(Reuters) A portálok — azaz a különféle in- 
formációkat és szolgáltatásokat magukba in- 


tegráló internetes nyitóoldalak — mára elfog- 
lalták helyüket a világhálón — nyilatkozta 

Kate Delhagen, a Forrester Research piacku- 
tató cég online eladási stratégiákat vizsgáló 
részlegének igazgatója. A mai portálok leg- 
inkább az újonc felhasználót célozzák meg 
abban a reményben, hogy ha elég nyalánksá- 
got kínálnak neki, akkor nem fog távolabbra 
kirándulni az interneten. Ahogy a felhaszná- 
ló egyre tapasztaltabb lesz, úgy tölt egyre ke- 
vesebb időt a portál site-on, kivéve, ha az be- 
vásárlóközponttá alakul át. Amikor a portá- 
lokat megtervezték, még úgy látszott, hogy a 
legtöbb bevételt a hirdetések fogják hozni, 
de ma már a kereskedelem sokkal gyorsab- 
ban növekszik — mondta a Forrester munka- 
társa. 


Mégsem veszik meg 
a Lycost? 


(CNETI The New York Times) A Lycos in- 
ternetes portál részvényeinek értéke csök- 
kent, miután bejelentették a USA Networks 
médiacéggel történő egyesülési szándékukat. 
A fúzió ellen a befektetők léptek fel: a Lycos 
legnagyobb részvényese, a CMGI bejelentet- 
te, hogy a jelenlegi részvényárfolyamok mel- 
lett nem fogja támogatni a USA Networks 
vételi ajánlatát. A pár napja bejelentett egye- 
sülés után a Lycos részvényeinek árfolyama 
több mint 30 százalékkal esett, mert a befek- 
tetők nem érezték előnyösnek a cég számára 
a házasságot. A CMGI bejelentésének hatá- 
sára ismét felfelé mozdult a Lycos árfolyama. 
A helyzet azonban így is bizonytalan: nem 
tudni, hogy a változás kielégíti-e a CMGI-t; 
ugyanakkor az USA Networksben meghatá- 
rozó részesedéssel bíró Seagrams is támadta 
az üzletet, mivel szerintük irreálisan magas a 
vételi ár. 


Kampány 
a DSL-ért 


(CNET) Az ADSL Forum elnevezésű, 
mintegy 300 céget tömörítő szervezet egy 
oktatási kampány beindítását tervezi, 
amelyben a DSL-t (digital subscriber line — 
digitális előfizetői vonal) népszerűsítenék. 
A DSL-technológia hagyományos réz tele- 
fonvonalon keresztül nagy sebességű, akár 
1,5 mbps sebességű adatátvitelt tesz le- 
hetővé, továbbá egyszerre lehet telefonálni 
és internetezni is (azaz mintegy hatvanszor 
gyorsabb a hagyományos, 28 kbps-es mode- 
meknél). A DSL elterjedése még a kábelmo- 
demnél is lassabb: amíg az Egyesült Álla- 
mokban 500 ezer kábelmodemes interne- 
tező van, DSL-előfizető még csupán 50 ezer. 
A DSL elterjedését az is hátráltatja, hogy je- 
lenleg meglehetősen drága eszközök szük- 
ségesek használatához; az olcsóbb, a DSL 
Lite elnevezésű verziót várhatóan csupán 
idén nyáron fogadja majd el az ITU nemzet- 
közi távközlési szervezet. 


ölhívta az 
öcsém a fia- 
mat, és azt 
kérdezte tőle, 
miért tűnt el a kép- 
ernyőjéről a fölirat. A 
fiam elmagyarázta, 
hogy mit kell beírni ah- 
hoz, hogy visszajöjjön a 
fölirat. Az öcsém, aki 
majd tizenöt évvel 
idősebb a fiamnál, meg- 
nyugodott, és közel há- 
rom percen át nem je- 
lentkezett újra. 

De akkor megint 
megcsörrent a telefon, 
ezúttal az volt a problé- 
ma lényege, hogy a gép 
bizonyos parancsokat 
megértett és elfogadott, 
másokra rá sem hederí- 
tett. A fiam akkor elma- 
gyarázta a nagybátyjá- 
nak, hogy mit kell beírni 
ahhoz, hogy a gép min- 
den parancsot megért- 
sen. 

Az öcsém nemrég vásárolt számítógépet, 
és a kezdeti ismerkedés után most érkezett 
el annak az ideje, hogy mélyebbre merüljön 
a számítástechnikai mocsárban, lemerüljön 
az operációs rendszerek legaljára, és ott el- 
tűnődjön, mi miért van így, miért amúgy. 
Eddig mással foglalkozott, nemigen izgat- 
ta, hogy miért avul el minden néhány nap 
alatt a számítógép körül. 

Mindenki így kezdi. Nyomkodja a gom- 
bokat, simogatja az egeret, és az első meg- 
érthetetlen villanást követően azonnal fel- 
hívja azt, aki őnála sokkal többet tud a ti- 
tokzatos világ belső folyamatairól. A barát- 
ját, az ismerősét, az osztálytársa feleségé- 
nek a főnökét. 

Jómagam az első számítógépet 1990-ben 
vittem haza. A fiammal úgy néztünk rá, 
mint a csodára. De az első napokat kö- 
vetően gondjaink támadtak, mert a floppy- 
lemezzel nem bírtunk. Megkérdeztük Bé- 
lát, aki igen nagy ember volt a szemünk- 
ben, mert évekkel korábban láttuk, hogy 
egy Commodore 64 fölé hajolva képújsá- 
got szerkeszt, és a képújságban villogtak a 
betűk, ugráltak, eltűntek az ábrák. Béláról 
teljes joggal tételeztük föl, hogy ő egy való- 
di mágus, aki előtt nincsenek legyőzhetet- 
len akadályok. Mondtuk neki, hogy baj van 
a floppyval. Eljött hozzánk, megnézte az új 
gépet, és azt mondta eltűnődve: 

— Tényleg baj van vele. 

Ezzel a dolog a részéről el volt intézve, 
azt tanácsolta, vigyük vissza a nyugati CO- 


COM tiltó listáról épp hogy átcsúszott ma- 
sinát a szervizbe, ott majd megmondják, 
mit tegyünk. Elvittük a gépet, ott aztán fur- 
csán néztek ránk. Kiderült, hogy meg kel- 
lett volna formázni a lemezt, de hát ezt mi 
előzőleg nem tudtuk — és a mellékelt ábra 
szerint nem tudta a mi C 64-es zsenink sem. 
Amikor közöltük vele, hogy mi volt a baj, 
azt mondta: passz. És nem nyaggattuk töb- 
bet szegényt a kérdéseinkkel. Egy Bélánál 
jóval fiatalabb barátunkat hívtuk éveken át, 
ha valamit nem értettünk. Vagy ha valamit 
nem tudtunk megoldani. 

— Lehet, hogy be kellene vinnem a szer- 
vizbe — mondta az öcsém, amikor egy 
könnyű vasárnap délután negyedszer hívta 
a fiamat, aki mindig elmondta, mit, mikor 
kell benyomni, mindhiába, mert a program 
megmakacsolta magát, és , elromlott". 

— Holnap be is viszem — mondta öcsém, 
de a fiam azt mondta neki, csak azt ne. 

— De hát akkor mit tegyek? — hangzott a 
vonal végén a kérdés. — Nem hívhatlak fel 
félóránként, hogy elmagyarázd, mi a baj. 

— De, hívhatsz, még a lemezformázást is 
elmondjuk — mondta a fiam, és könnyek 
szöktek a szemébe. Bélára gondoltunk 
mindketten. Egy autó ütötte el két évvel 
ezelőtt, két kicsi gyereke mellé a harmadik 
útban volt. Nem maradt ideje arra, hogy túl- 
jusson a számítástechnika hőskorán. 


Rab László 
(rabkonepszabadsag.hu) 


I Egyre több forrásból hallani: 


robbanás előtt áll a hazai in- 


I ternetes piac. Nem túlzás ezt 


I állítani, hiszen a szolgáltatók ) 
többségének terveiben az ügy- ) 


felek számának megduplázása 
szerepel. Ehhez természetesen 


I az előfizetői tábornak is je- 


lentősen bővülnie kell. 


Jelenleg körülbelül 70-80 ezer előfi- 
zetőn osztoznak a cégek, bár az interne- 
tezők száma ennél lényegesen magasabb, 
becslések szerint 700-800 ezer. A robba- 
nás Graur Tamás, az Elender Informatikai 
Rt. kereskedelmi igazgatója szerint is 
megjósolható, hiszen a hálóra való kijutást 
egyre többen engedhetik meg maguknak. 
Elég csak rápillantani a szolgáltatók idei 
csomagjaira, rögtön szembetűnik: az árak 
a jelentős szolgáltatók esetében — a Matáv 
kivételével — a tavalyi szinten maradtak. 
Gelencsér Zoltán, a Matáv Internetes Ke- 
reskedelmi Osztályának vezetője szerint a 
10 százalékos átlagos emelés egyrészt az 
infláció, másrészt a díjak kerekítése miatt 


j vált szükségessé, így az egyes ajánlatok 
I! könnyebben összehasonlíthatók. 


Számító költségek 


A DataNet idei évét rendkívül dinami- 


I  kusan kezdte, hiszen , Kajak" díjcsomag- 


jával az átlagos felhasználókat célozta 
meg, nagyon jó feltételekkel. A tapaszta- 
latok szerint az emberek naponta körül- 
belül egy órát töltenek a hálón — ami ha- 
vonta mintegy 30-35 órát jelent. Így nem 
feltétlenül a legolcsóbb alapdíjú — mind- 
össze pár óra forgalmidíj-mentes hozzá- 
férést biztosító — csomagok a legelőnyö- 
sebbek számukra. A EuroWeb, a negye- 
dik nagy hazai internetszolgáltató fő pro- 
filját a cégek ISDN, illetve bérelt vonali 
kiszolgálása jelenti. Ennek megfelelően a 


i körülbelül 1600 modemes előfizető ké- 
i  nyelmesen szörfözhet, valamint élvezheti 
i a jól kiépült ügyfélszolgálati rendszer 


Zero alapítója, Bill Gross számára a módszer nem szokatlan, 
hiszen az általa alapított mintegy 20 vállalat között volt az in- 
gyen számítógépeket osztogató Free-PC is. 


I előnyeit. 


Közeleg az idő, amikor bárki ingyen kijuthat a világhálóra. 
Az amerikai NetZero és Freel internetszolgáltató cégek véle- 
ménye szerint az emberek az ingyenes hozzáférésért cserében 
szívesen helyet adnak reklámoknak a monitorjukon. A Net- 


A szörfözés költségeinek másik je- 
lentős eleme a telefondíj, ami miatt a 
Matáv állandó bírálatok célpontja. A 
cég szakemberei már többször kifejtet- 
ték, a helyi hívások árai még a költsége- 
ket sem fedezik, így kénytelenek a tá- 
volsági, illetve külföldi hívások díjaiból 
finanszírozni a hiányt. Ilyen keresztfi- 
nanszírozás a régióban nem ismeretlen, 
ám megszüntetése nagy viharokat ka- 


I varhat. A cseh SPT Telecom távközlési 


cég nemrégiben tapasztalhatta ezt, ami- 


1 kor a cseh internetestársadalom sztrájk- 


kal, tüntetéssel adott hangot elégedet- 


] lenségének a helyi hívások díjainak 


emelése miatt. Az ügy mozgalommá te- 
rebélyesedett, így az SPT végül meghát- 


i rált. A Matáv esetében egyelőre nem 
1 kell ilyen megmozdulásokra számítani, 


ami talán a helyi, illetve helyi díjazású 
hívásokra vonatkozó éjszakai kedvez- 
ményes időszak kiterjesztésének is kö- 
szönhető. 

Az internet hazai fejlődésével már csak 


I azért is számolni kell, mert a szörfözés- 


hez szükséges hardverekhez 
is egyre olcsóbban juthatunk 
hozzá. E-mailezéshez gya- 
korlatilag már egy 386 MHz- 
es processzorral felszerelt 
alapgép is megteszi — kb. 30 


] későn induló MatávNet gyorsan az élre ! 


ezer forint —, ám multimédiás otthoni gé- 
peket is beszerezhetjük 150-200 ezer fo- 
rintért. Í 

A jövő az előbbiekből kifolyóan ígére- ] 
tesnek látszik, az előfizetők száma várha- ) 
tóan rohamosan nőni fog. A viszonylag ! 
tört, jelenleg mintegy 35 ezer előfizetővel ! 
a piac mintegy 40 százalékát mondhatja 
magáénak. 


Tőkeerő 


A verseny kiéleződését jól mutatja, a 
szolgáltatók tőkeerejüket folyamatosan nö- ! 
velik, szakmai, illetve pénzügyi befektetők 
bevonásával. Az előbbire jó példa az— EU- ! 
net Magyarország, az Internet Hungary és 
az E-NET Hungary fúziójával létrejött — ! 
EuroWeb, amit tavaly novemberben vásá- ] 
rolt meg a PanTel Rt. A Matáv legfőbb ver- 
senytársa címre pályázó vállalat legfőbb ] 
tulajdonosa — 49 százalékkal — a holland ] 


I KPN Telecom BV, míg a MÁV Rt. a rész- ! 


vények 25,1, a Mol Rt. 209, a KFKI Szá- 
mitástechnikai Rt. 5 százalékával rendelke- ! 
zik. Az Euroweb a Pantel gerinchálózatá- 
nak segítségével március végétől megdup- 
lázza sávszélességét. A DataNet még a 
múlt év szeptemberében került a washing- 
toni GTS (Global TeleSystems Group) 


Hungaro Inc. 100 százalékos tulajdonába, 
így a világcég tőkeerejét, valamint a GTS 
Magyarország GTSNet hálózatát egyaránt 
maga mögött tudhatja. Pénzes Jenő, a Da- 
taNet ügyvezető igazgatója nemrégiben új- 


aminek az or: 


vábbi fejlesztése is egy fontos eleme. 

Az Elender Informatikai Rt. tőkeerejét 
pénzügyi befektető révén növelte, amikor 
az elmúlt év végén az amerikai Advent In- 
ternational 1 milliárd forintért 30 százalé- 
kos tulajdonrészhez jutott a cégben. A tőke- 
erő már csak azért sem elhanyagolható, 
mert a cég kereskedelmi igazgatój 
Tamás szerint a fejlesztések meglehetősen 
költségigényesek, ami felhasználóra le- 
ontva körülbelül 20 ezer forintot jelent. A 
hatékonyságot természetesen az előfizetők 
száma is befolyásolja, ezért a következő 
időszak az ügyfélkör bővítésének jegyé- 
en kell hogy teljen. Ennek köszönhetően 
az árak növekedésére nem kell számítani, 
ráadásul ugyanannyi pénzért egyre több 
szolgáltatást kapnak az ügyfelek. 

Az internetes piac vesztesei az előbbi 
példákból következően a kis, helyi szol- 
gáltatók lehetnek, amelyek néhány száz 
ügyfelük befizetéseiből hosszú távon 
nem képesek a fejlesztésekkel járó kiadá- 
sokat finanszírozni. Ezen cégek többségét 
előbb-utóbb felvásárolja a , nagyok" va- 
lamelyike. 

A Békés megyében működő Prakti- 
comp ügyvezető igazgatója, Hack István 
szerint a kisebb cégeknél is van mód a 
fejlesztésre. Az ugyan igaz, hogy a maga- 
sabb ügyfélszám kifizetődőbbé teszi a 
működést, ám ők kisebb költséggel dol- 
goznak, mint a nagyok, ami marad, azt 


pedig mind fejlesztésre fordítják. Hack 


4 


István elmondta, a három éve működő 
cég első két esztendeje volt a legnehe- 
zebb, ám a tavalyit már sikerült nyeresé- 
gesen zárni. Az igazgató szerint a trend 
tisztán látszik, azaz a kis szolgáltatókat 
felvásárolják a nagyok, ám az ügyfél- 


szám és a szolgáltatások színvonalának 
növelésével az ár feljebb srófolható. 


Kell a tartalom 


Az internet hazai terjedésének kerék- 
kötői között tartják számon a már említett 
magas telefontarifák mellett a magyar 
tartalom hiányát is. Az utóbbi probléma 


orvoslására a szolgáltatók többsége mun- 
kához látott, és magyar nyelvű oldalak 
fejlesztésébe kezdett. Közülük kétségte- 
lenül a Matáv Origója a legjelentősebb 
vállalkozás. A portal-site létrehozásában 
kulcsszerepet vállaló Simó György nem- 
régiben azt nyilatkozta, az Origót elsősor- 
ban tartalomszervező hellyé kívánják ten- 
ni, ahol gyorsan és pontosan lehet tájéko- 
zódni a legkülönfélébb témakörökben. 
Emellett természetesen saját anyagokat is 
találhatnak az idelátogatók. 

Más szolgáltatók szintén rástartoltak a 

tartalom fejlesztésére, ami hosszú távon 
mindenképp reklámbevételekhez juttatja 
a cégeket. 
Ahhoz azonban, hogy ezek valóban el- 
k a céljukat, azaz étvágyat csinálj 
a szörfözéshez, érthető, pontos és napra- 
kész információkat kell a hálón közread- 
ni. Az érthetőség egyelőre hagy némi kí- 
vánnivalót maga után, hiszen a legtöbb 
ajánlat laikusok számára emészthetetlen, 
így az érdeklődők kezdeti lelkesedése 
gyorsan lelohadhat. 

Gelencsér Zoltán szerint nem szabad 
megfeledkezni az új felhasználók esetle- 
ges idegenkedéséről sem a virtuális világ- 
tól. Ezért a Matáv tervei között szerepel 
egy új, kifejezetten , amatőrök" számára 
készült csomag piacra dobása, amiről 
azonban egyéb részleteket egyelőre nem 


érj 


sikerült megtudni. 
Fülöp Norbert 
(comptechocomptech.hu) 


Nem könnyű manapság olyan J J 
PC-t találni, amely minden szempont- 
ból megfelel egy vállalat igényeinek. 
A HP Vectra VLI. sorozata viszont 
telitalálat. Szerintem messze maguk 
J J mögött hagyták a konkurenciát. 


(Harányi Tamás, Sony Hungária Kft. Informatikai ovh.) 

További információért hívja a HP Hotline-t: 343-0310 


Va 


CORPORATE PCs 


ua 


HEWLETT" 
PACKARD 


MINIIT 


datol, intel lazlós Lego and Pentium ara registered tradamarks of intel Corporation 


Szeretnénk megismertetni Önnel a szakértők vé- 
leményét a HP Vectra sorozatról. Mielőtt Ön el- 
döntené, milyen PC-t vásárol. Mi már tudjuk, hogy 
ez a számítógép-család rengeteg pénzt takarít 
meg Önnek anélkül, hogy bármilyen kompro- 
misszumot kellene kötnie a teljesítmény tekin- 
tetében, mivel a HP Vectra sorozat az Intel" 
Pentium" II processzorra épül, és Ön a világ leg- 


jobb szolgáltatásait és megoldásait élvezheti a 
menedzselhetőség terén. Mi tudjuk, hogy a HP 
Vectra számítógépek már a jövőben gondolkod- 
nak; és ennek megfelelően épültek. 

Azt is tudjuk, hogy a világ több millió üzletembere 
tisztában van ezzel. Csupán szerettük volna meg- 
mutatni Önnek a szakértők véleményét. Ha talál 
kozik a HP Vectrával, majd Ön is megérti. 


mege 


pentium 


HP Vectra, az ideális üzleti megokdás. 


JÁTÉKHÍREK 


A STARCRAET AZ ELSŐ. A tavalyi já- 
tékeladások összesített listája szerint a leg- 
nagyobb példányszámban eladott játék a 
Starcraft, másfél millió feletti darabszám- 
mal. A Blizzard másik sikerjátéka, a Diablo 
— több mint két éve jelent meg — még min- 
dig az első tízben tudott maradni. Az első 
húszban találunk négy vadászjátékot és két 
Barbie-t. A Microsoft beleerősített ezen a 
fronton is, ők három termékükkel, egy re- 
pülőgép-szimulátorral, az Age of Empires 
című stratégiai játékukkal és a Return of 
Arcade-del szerepelnek a húszas listán. 


MAC-ES, LINUXOS PLATFORMOK. 
Akik a Windowst nem tarják ideális játék- 
platformnak, egyre inkább beteljesültnek te- 
kinthetik álmaikat. Az Apple szeretné a Ma- 
cintoshokat még inkább játékokra alkalma- 
sabbá tenni, ennek konkrét jele, hogy egyre 
több játék jelenik meg a Macekre. A Linux 
operációs rendszerrel megáldott felhaszná- 
lók is elkezdhetnek reménykedni. Eddig főleg 
a Ouake-kedvelő linuxosok vágyai teljesül- 
tek, hamarosan a stratégák is örülhetnek, a 
Loki Entertainment Software bejelentette, 
hogy a következő játékuk, a Civilization — 
Call to Power Linuxra is portolva lészen. 


SONY PLAYSTATION EMULÁTOR. A 
MaCWorlddel egy időben a Connectix cég 
megjelentetett Macintoshokra egy Virtual 
Game Station nevű — Sony Playstation 
emulátort, amivel az eredeti Playstation já- 
tékokat Macintoshokon lehetett futtatni. A 
Sony azonnal beperelte a céget, és a bíró- 
ságtól a program betiltását követelte, de a 
pert elvesztette. A bíróság indoklása szerint 
a szoftver eredeti játékprogramokkal mű- 
ködik, így nem sért szerzői jogokat 


WING COMMANDER - FILMEN. Március 
12-én lesz a bemutatója a Wing Commander 
űrszimulátor-sorozat alapján készített mozi- 
filmnek, természetesen az Egyesült Államok- 
ban. Már beindult a szokásos gépezet, és a 
boltok polcait lassan ellepik az ilyenkor 
megszokott ajándékok, ruhák, kiegészítők és 
egyéb tárgyak itthon még szerencsére nem 
elterjedt formái. Többek között az amerikai 
fiatalok játszhatnak Wing Commander já- 
tékfigurákkal, és a programból jól ismert űr- 
hajókkal, mind felnőttek, mind gyerekek szá- 
mára kiadnak különféle prózai olvasmányo- 
kat és magazinokat. A falaikat poszterekkel 
díszíthetik, a suliba mehetnek W.C.-pólók- 
ban és hátizsákokkal, fejükön a megfelelő 
mintás sapkával. Ezenkívül maszkok, kosz- 
tümök, és kitűzők várják a moziélményt ma- 
gában kevésnek találókat. 


Vér nélküli telepesek 


Egy régi-új játék: Settlers 3 
A Caesar 3 őszi premierje után ismét egy régi, patinás fényű valós idejű 
építkezős-stratégiai program a játékpiacon: a Settlers 3. Öt év telt el az- 
óta, hogy az első epizód megjelent, a harmadik rész piacra dobása az 
eredeti tervekhez képest közel egy évet késett, s most, hogy itt van, 
erősen megoszlanak róla a vélemények. Van, aki szerint túl bonyolult az 
irányítása, van, aki szerint egy idő után unalmas, van, aki szerint vi- 
szont épp az ellenkezője. Egy biztos, a rajzfilmszerű Settlers 3 bájos, sze- 


rethető, és ami ma ezen a piacon ritkaság: abszolút vér nélküli. 


A Telepesekben — a hasonszőrű játékokhoz 
(Age of Empires, Caesar, Knights and Mer- 
chants, Seven Kingdoms) hasonlóan — a cél 
egyszerű: minél gyorsabban kiépíteni egy élet- 
képes gazdaságot, majd szép sorban legyőzni 
az ellenfeleket. A Settlers 3-ban a gazdasági 
láncolat felállítása talán a leghangsúlyosabb. A 
játék irányítása valóban kissé 
összetett, de ha az ember átlátja, 
hogy a termelési folyamatokban 
kinek mikor, milyen nyersanyag- 
ra van szüksége, és ezt viszony- 
lag rövid idő alatt sikerül is meg- 
valósítania, akkor már csak nehe- 
zebb fokozatokban érheti baj. 


TEHET zi 
Három 
nemzet- 
ség-—ró- 
mai, 
egyipto- 
mi és 
ázsiai — 
színeiben versenyezhetünk, ezek egyben ne- 
hézségi fokozatokat is jelentenek a játékban. 

A legfontosabb az alapanyagok megterem- 
tése: indulásképp favágókra, kőfejtőkre és fű- 
részmalomra van szükség, hisz minden továb- 
bi épületet ezekből a nyersanyagokból tudunk 
felépíteni. Mindjárt az elején érdemes lakóhá- 
zakatis felhúzni, a telepesek száma alapvetően 
ezek számától és nagyságától függ. A követ- 
kező lépésben az ipart kell meg- 
teremteni, a szerszám-, illetve a 
fegyverkovács megléte később 
elengedhetetlen, ehhez viszont 
vas- és szénbányákra, valamint 
vasöntödére van szükségünk. (A 
bányák feltárására ne felejtsünk 
geológusokat kiküldeni a he- 


Fontos, 
MOS SAY 
] építsünk 
barakkot 


tudunk katonákat [fi 
toborozni. Ha ez- 
zel megvagyunk, 
jöhet az élelme- 
zési lánc megal- 
kotása, a bányá- 
szok ugyanis igen 


finnyásak, a szénbá- 
nyász a kenyeret, a vas- 
ércbányász a húst, az 
aranybányász a halat 
preferálja. A kenyér 
előállításához — termé- 
ő szetesen farmokra, ma- 
lomra, pékségre és 
re van szükség, a húshoz malacfarmra, búzára, 
vízre és vágóhídra, a halhoz viszont csak halá- 
szokra. 

További kellék még a különböző templo- 
mok felhúzása, illetve a hozzá szükséges alko- 
hol előállítása, így nyerhetünk csodatévő pa- 
pokat. Az arany kitermelése pedig katonáink 
bátorságának és moráljának erősítéséhez nél- 
külözhetetlen. A játék magasabb szintjein 
emellett piactere- £ EEZOP ? 7 
ket, kikötőket és e 
hajóműhelyeket 
emelhetünk, ha 
kell, kereskedhe- 
tünk, vagy biro- 
dalmunk egyik 


részéről a másikra sza- 
marakkal átfuvarozhat- 
juk az ott kívánt nyers- 
anyagokat. A különféle 
nemzetségeknek . van- 
nak persze specifiku- 
mai, az egyiptomiak 
például drágakövet is 
bányászhatnak, mely kétszer olyan hatékony, 
mint az arany. 

A különböző egységeinkben a termelést ter- 
mészetesen folyamatosan szabályozhatjuk, 
különösen a szerszám- és fegyverkovács ese- 
tében érdemes a preferenciákat figyelni, és az 
igényeknek megfelelően azokat változtatgatni. 


Könnyen lehet ugyanis, hogy lapátból és csá- 
kányból Dunát lehet rekeszteni, miközben ka- 
lapácsra vagy íjra hiába várunk. 

A Settlers 3-ban a hadviselésre a korábbinál 
nagyobb hangsúlyt fektettek, nem csak kardo- 
saink, de íjászaink és dzsidásaink is vannak, és 
a különböző fegyvernemek egymás ellen más- 
más hatékonysággal vethetők be. A különféle 
nemzetségek különféle nehézfegyvereket is 
építhetnek, valamint a papok különféle varázs- 
latokat hajthatnak végre, a legkevesebb, hogy 
a sivatagot üde zöld gyeppé alakítják. A hadvi- 
selésnek azonban van egy igen gyenge pontja: 
csak katonai őrtornyokat támadhatok meg, így 
a civil épületekben csak közvetve tehetek kárt. 

A Settlers 3 a grafika területén értelemszerű- 
en sokat fejlődött a korábbi részekhez képest. 
A 3D megvalósítás ma már alapkövetelmény, 
a layout a különböző animációs haddelhad- 
dokhoz képest kifejezetten puritánnak hat, de 
talán éppen ettől olyan különleges hangulatú 
az egész. 


J. B. Sz. 
(javorszkybonepszabadsag.hu) 


Minimum hardverigény: 


Pentium 100 MHz 
32 MB RAM 

4x CD-ROM 

250 HDD 

SVGA video 


SONY VPL-SC/ 


IFapokgadhalón 


Az első on-line újságok megjelenésekor a 
vészmadarak azonnal temetni kezdték a 
nyomtatott sajtót. A virtuális lap ugyanis ké- 
nyelmesebb, érkezése nem; a kézbesítőtől 
függ, és nem utolsósorban olcsóbb is. Az el- 
lentábor hasonló vehemenciával érvelt: 
nincs az a számítógép, ami a reggeli kávé 
mellől ki tudná szorítani a jól bevált újság- 
papírt. Éppen ezért nem is érdemes ilyenek- 
kel kísérletezni. 

A médiumok jelentős része mindenesetre 
fontosnak: tartotta a hálóra való kijutást. 
Kezdetben szép, de kevéssé informatív kiad- 
ványok tűntek fel, ám mára a helyzet némi- 
leg megváltozott. A présztízsjelenlét ugyan- 
is nem elegendő, már amennyiben valódi, 
rendszeres olvasóközönséget kíván valaki 
toborozni. Ehhez aktuális, lehetőleg az ere- 
deti nyomtatott orgánummal megegyező 
színvonalú anyag kell, megspékelve a multi- 
média adta lehetőségekkel. Közülük az 
egyik legfontosabb az archívumban való ku- 
takodás lehetősége. 

Egy szó, mint száz, az on-line lapok élnek, 
virulnak, és egyre több olvasó veszi fel ked- 
vencei közé címüket. Mindemellett szó sincs 
a papírra nyomtatott újságok eltűnéséről 
sem, egyszerűen mindkét forma megtalálta a 
maga helyét és közönségét. 

Az országos napilapok közül többek kö- 
zött a Népszabadság (www.nepszabadsag. 
hu), a Népszava (www.nepszava.hu), a Ma- 
gyar Nemzet (www.magyarnemzet.hu), a 
Magyar Hírlap. . (www.mhirlap.hu), a Napi 
Magyarország (www.napimagyar.hu) . ren- 
delkezik virtuális kiadással. 

Aki gazdasági sajtót keres, az is szeren- 
csével járhat az interneten, hiszen a Napi 
Gazdaság (www.napi.hu), a Világgazdaság 

(www.vilaggazdasag.hu), a Cash Flow gaz- 
dasági magazin (www.cashflow.hu) és a He- 
ti Világgazdaság (www.hvg.hu) anyagaiból 
böngészhetnek az arrajárók. 

A hirdetőújságok szintén felfedezték ma- 
guknak a háló lehetőségeit. Az Irányár 
(www.iranyar.hu), a szegedi Déli Apró 
(www.tiszanet.hu/deliapro) és az Expressz 
(www.expressz.hu) hirdetőújságokat is meg- 
találhatjuk itt. Közülük az Irányár című ki- 
adványt nem csak olvashatjuk, de webolda- 
lán, akár e-mailen is feladjuk hirdetéseinket. 
Természetesen a vidéki és regionális lapok- 
ról sem feledkezhetünk meg a felsorolásban. 
A http://stand.euroweb.hu címen elérhető 
virtuális újságosstand kínálatában például a 
Dunántúli Napló, a Heves Megyei Hírlap-is 
a szerepel. A számítástechnika iránt ér- 
deklődők minden bizonnyal felfedezték már 
maguknak lapjaik on-line verzióit, melyek 
közül szintén szép számmal találni a hálón. 
ők a PC World (www.pcworld.hu), a Számí- 
tástechnika  (www.szamitastechnika.hú), .a 
Computer Panoráma  (www.cpanorama.hu) 
és a BYTE magazin (www.byte.hu) kiadvá- 
nyait érhetik el az interneten. 

A nyomtatott sajtó virtuális mutációinak 
bemutatásakor szót kell ejtenünk az út- 
törőkről, akik valódi, csak interneten elér- 
hető újság kiadásával kísérleteztek. Ebben 
a műfajban az iINTERNeTTó (www.inter- 
netto.hu), a Weblapok című "kiadvány 
(www. weblapok.hu) és az Applegates Ma- 
gazin (www. applegates.hu) egyaránt friss, 
hasznos híreket, információkat kínál olva- 
sóinak. 


Fülöp Norbert 
(comptech(ocomptech.hu) 


8 B Népszabadság 
2 HA 
8 Mi 
z ÉRVESTTN TT 
2 ki 
Hi: 2 fra 
His ] 
És ! 
BH. S HasWj 
z HE: ] kr: 
£ HE: ] NR : ! 
Bi: § ; 
5 ] s . 
2 IESZENTRI $885 
s: 8 ] ! 5288 
El: 5 $0§ 
Hi! 2 ] 59355 
3 hi F-Eabi 
Bő! 8 ] Hi 
. Ká tti 
ki: 2 ] FELE 
1 a e 

z EE Za 
: HL ő 
tői! 2 [7] 
5 ei 
bd! 
B: É 
Hl! S 
— TEHER - a 
: HE 5 
- e ús 

[it 2) Pi ki 
Hi. 59 ő E 3 ő 
Hi DOÖOZOFR u 
§ Hi 


HÁTTÉR! AY 


jait nem fehérítik. A má- 
sik, amit a diszkók által is 
kedvelt fényben kontrol- 
lálnak: a pénz sorszáma vi- 
lágít-e a lámpa alatt. Ha vi- 
lágít, valószínűleg valódi a 
bankjegy. Az ügyvezető 
igazgató szerint viszont 
egyes hamisítók rájöttek 
arra, hogy az UV-fényt ki 
lehet játszani. Ezért a 
bankjegygyártók olyan 
biztonsági kódokat, vona- 
lakat rejtenek el manapság 
a papírpénzeken, amelyek 
más-más frekvenciájú UV- 


Infravörös, ultraibolya, optikai fe- 
hér. Erről a három színről egy vér- 
beli bankjegyhamisítónak ráncos 
lesz a homloka. Többek között 
ugyanis ezekkel a fényekkel, szí- 
nekkel lehet ellenőrizni a papír- 
pénzek valódiságát. 


A bankjegykibocsátó nemzeti bankok 
régóta kénytelenek azzal a tendenciával szá- 
molni, hogy 8-10 évenként meg kell változ- 
tatni a papírpénzek védelmi kódjait. Mint 
B. Nagy András, az egyik legjelentősebb 
bankjegy-azonosítókat forgalmazó hazai 
cég, az Enworks Kft. ügyvezető igazgatója 
érdeklődésünkre elmondta, többlépcsős biz- 
tonsági rendszert építettek ki a hamisítás 
megakadályozására. 

Az első fok a hétköznapi emberek szintje, 
amikor is tapintással érzékelhetőek például a 
forinton a mélynyomásos metszetek. 

A második szint a boltoké, a kis- és nagy- 
kereskedéseké, a postafiókoké. Itt a pénzkö- 
tegeket már szétpergetik, és ultraibolya fény 
alá tartják. A speciális fény segítségével el- 
lenőrzik, hogy fluoreszkál-e a papiros, mert 
ha igen, akkor optikai fehérítőt tartalmaz. S 
már nem lehet bankjegy, ugyanis ezek papír- 


fény- 
ben kü- 
lönböző 
színben világítanak. 

A bankjegyek ellenőrzése és a biztonsági 
kód olvasása után a harmadik, legmagasabb 
fokú biztonsági lépcső a bankjegyszakértők 
szintje. Ők azok a szürke eminenciások — 
mutat rá B. Nagy András -, akik a bankok- 
ban a , back 
office"-ban, a 
hátsó  irodá- 
ban ülnek, s a 
munkatársak 
a szakértel- 
mükhöz és a 
gépeikhez 
fordulnak se- 
gítségért  ké- 
tes esetekben. 

Gyanús 
vagy — sérült 
bankjegy pe- 
dig akad. 
Gondoljunk 
csak arra a 
több tízezer 

forintra, amelyet a háziasszonyok egy év 
alatt kimosnak automata mosógépeikkel. A 
bankjegyszakértők azonosítják — persze spe- 
ciális eszközök segítségével — a rongyosra 
mosott és felismerhetetlenségig torzult papi- 
ros anyagát, s ha abban legalább nyomaiban 
fellelhető az eredeti pénz, további tortúrák 
nélkül kicserélik, bevonják. 

A különleges biztonsági azonosításnak 
van egy másik útja is. A Magyar Nemzeti 
Bank a szokásos vízjeleken, mélynyomású 
metszeteken, foszforeszkáló sorszámokon 
felül például mikroírással is megjelöli a pa- 
pírpénzeket. Szabad szemmel a tízezres bal 
alsó sarkában csak egymás alatti sorokban 
elhelyezkedő szaggatott vonalakat látunk. 

Ha ezeket a szaggatott vonalakat többszö- 


olvashatóvá válik: Mágyüét 
Nemzeti . Bank, magyar 0 
Nemzeti Bank... 

A bankjegyszakértők 
másik mankója az infra- 
vörös fény. A pénzbe be- 

építettek olyan elemeket, 
amelyek csak az infravörös 
fényt verik vissza. Néhány 
bankjegy esetében eltűnik például 
a látkép, a portré fele, míg a másik vörös 
színben izzik. Ha a tízezer forintos példájá- 
nál maradunk, akkor az infrafényben csak az 
esztergomi vár felében gyönyörködhetünk. 
G. M. 
(mgecse(ocomptech.hu) 

— Partner 


Rettentő kíváncsi ember vagyok ; 


- mondja Vitray Tamás, akinek viszonya van a számítógéppel 


Vitray Tamástól nemzedékek tanulták a televízió- 
zást. Volt főiskolai növendékei az új csatornák nép- 
szerű műsorvezetői. Ő maga most kevesebbet látha- 
tó a képernyőn, de friss szellemmel érdeklődik min- 
den újdonság iránt, legyen az molekuláris biológia 
vagy internet. Tervei vannak, számíthatunk még 


tőle meglepetésekre. 


— Milyen viszonyban van a 
számítástechnikával? 

— Mint amikor egy fiatalem- 
ber agglegény marad, mert nem 
találta meg a neki tetsző leányt, 
talán nem is kereste. Aztán be- 
mutatnak neki valakit: rejtelmes 
és sokat sejtető. A flörtnél több a 
kapcsolatunk, még nem vettem 
feleségül, de komolyak a szán- 
dékaim. Nemde ezt hívják vi- 
szonynak? 

— Tehát a , leányzó" hűségét 
és jó erkölcseit illetően még 
vannak kétségei. Mióta van 
saját számítógépe? 

-— Négy éve. Úgy kezdődött, 
hogy a kisebbik fiam, akinek ez a 
szakmája — komputer animáció- 
kat készít —, már hosszú ideje 
próbált rábeszélni, hogy írógép 
helyett szövegszerkesztőt hasz- 
náljak. Úgy találtam, nem akkora 
a különbség, hogy nekem megér- 
je. Közben azért észrevettem, 
hogy munkatársi körben milyen 
ügyesen dolgoznak számítógép- 
pel. Mivel rettentő kíváncsi va- 
gyok, meg akartam ismerni, így 
egyszer csak a fiam segítségével 
bevásároltam. Elkezdtem az , úr 
ír"-nál, nekem nem ment olyan 
könnyen, mint a kisgyerekeknek. 
Filoszi ügyetlenségemhez képest 
sokat haladtam, főként a kíván- 
csiságom révén. A profiknak ta- 
lán nevetséges, de borzasztó 
öröm, sikerélmény, amikor meg- 
találok valamit, ha kijön a gép- 
ből. Végül is azt mondhatom, 
hogy használom, tudok írni és fa- 
xolni, e-mailezni és szörfölni ve- 
le. Azért az egész még mindig 
egy misztérium számomra. 

— Az MTV háza táján sok a 
változás manapság. Fölröp- 
pentek hírek, hogy ezen vagy 
azon a kereskedelmi csator- 


nán látjuk majd Vitray Ta- 
mást. Hogy nem szegődött 
egyikhez sem, azzal sok min- 
dent feláldozott. Miért maradt 
mégis a közszolgálatinál? 

— A sportot akarom közvetíte- 
ni, a foci kivételével. A Kincses- 
tár szerencsére átkerült az MTV 1- 
re, minden szerdán én csinálom. 
A , közszolgálatinak" tudomásul 
kell vennie, hogy nem könnyítet- 
tem meg a helyzetüket, már 
amennyiben meg akarnának sza- 
badulni tőlem. 

— Hogyan tudja munkájában 
használni a számítástechni- 
kát, igénybe veszi-e az inter- 
netet? 

— A számítógépet az előkészí- 
tésben, az adatgyűjtésben és a le- 
velezésben használom. Régeb- 
ben volt nem egy olyan műso- 
rom, amelyikben a komputernek 
döntő szerepe volt. Ha még vala- 
ki emlékszik rá, a , Hogy is van 
ez?" című játék teljesen ezen ala- 
pult. A televíziózás mára össze- 
fonódott a számítástechnikával. 
Ami az internetet illeti, nincs sok 
időm rá, de zavarba ejtő és még 
kicsit idegen is a hatalmas infor- 
mációáradata. Nemrég láttam a 
, Titanic" című filmet, utána ren- 
geteg adatot kikerestem róla in- 
terneten. Vagy éppen Diana her- 
cegnő temetésének közvetítése- 
kor, amikor a felkészülésre ösz- 
szesen 24 órám volt, hasznosnak 
bizonyult. Szenes Andrea — aki 
abszolút felkészült az ügyben — 
segített , levenni" az anyagokat 
az internetről. 

— Ha már tanítványról esett 
szó, pontosan mit tanít? 

— A Színház- és Filmművészeti 
Főiskolán vagyok docens. Hor- 
váth Ádámmal közös osztályunk 
van, tévé rendező- és műsorve- 


zetőket képezünk, rendes nappali 
tagozaton. Most tizenketten má- 
sodévesek. Egy évfolyam már 
végzett, jó képességű fiataloknak 
bizonyultak, közülük Holló Már- 
ta, Marsi Anikó, Batiz András, 
Kolosi Péter állandóan látható az 
RTL Klub műsorában, Máté 
Krisztina pedig a TV 2-n. Néhány 
tehetséges emberről kevesebb a 
kép, de például Keleti Andrea és 
Jáksó László is kiválóan teljesít a 
tévében és a rádióban. 
— Szobája falán unokák fény- 
képei, közöttük egy egészen 
pici baba is látható. El tudja 
képzelni, hogy nekik — a vi- 
harosan terjedő divat szerint 
— az internetről vegyen aján- 
dékot? 

—- Nagyon utálok vásárolni, 
mert mindig bizonytalan vagyok. 
Így lehet, hogy ezt a formát a 
hozzám hasonlóknak találták ki. 
Azt viszont nem hiszem, hogy az 
5 éves Tomi, az 1 éves Ancsi és 
nevelt lányom, Fonyó Barbara 
féléves Benedek fia , gépesített" 
bóvlikat érdemelne. Egyszer 


azért majd körülnézek a világhá- 
ló boltjaiban — tudja, az örök kí- 
váncsiságom miatt. 
— Áruljon el egy titkot: mi- 
ként válik valaki derűsen 
bölccsé? 

— Ha rólam derűs bölcsesség 
sugárzik, akkor a receptje megle- 
hetősen egyszerű. Csalódások, 
piszkálódások, apátia és szakma- 
szeretet elegye éri az embert. 
Ebből kikeverhető, hogy nem az 
öklömet rázom, hanem néha bó- 
logatok, beletörődöm, de közben 
azért azt mondom magamban: 
,s Aha. Na persze." 

— Időnként kimutatja a foga 
fehérjét. 

— Ha a könyvemre céloz, ak- 
kor igen. A pályafutásommal 
összefüggő  visszaemlékezések 
első része , Az egész fele" cím- 
mel jelent meg. Folytatni aka- 
rom, csak ahhoz ki kellene sza- 
badulni a munkából. A cím min- 
denesetre már megvan: ,A fo- 
gam fehérje". 


Hámory Gabriella 


MAGYAR PIAC ZER 


Ajándék 
az Infoparknak 

A Budapesti Műszaki Egyetem (BME) 
Híradástechnikai Tanszékén csütörtökön ad- 
ták át a , Korszerű kommunikációs hálóza- 
tok" laboratóriumnak a Siemens Hicorn 118 
telefon-alközpontot. A mintegy félmillió fo- 
rint értékű berendezés segítségével mind a 
nappali, mind a posztgraduális képzésben 
rész tvevő hallgatók kipróbálhatják az egyik 
legkorszerűbb . kommunikációs technikát, 
méréseket, kísérleteket végezhetnek segítsé- 
gével. Nem a Siemens az első cég, amely 
korszerű termékével segíti a BME egyetemi 
képzését. A tavaly szeptemberben az Info- 
park területén megnyitott és az ELTE-vel kö- 
zösen működtetett informatikai épületben 
már számos, a nagyvállalatoktól kapott be- 
rendezés és technológia van jelen. 


24. óra 


Várhatóan e héttől kezdi meg a kormányzat 
a 2000. év dátumváltási problémájának keze- 
lését, a Miniszterelnöki Hivatalban kidolgo- 
zott országos cselekvési programmal, a köz- 
igazgatási és állami szférában — jelentette be 
Papp György kormány-főtanácsadó múlt hé- 
ten Budapesten egy nemzetközi konferencián. 
A kormányzatban dolgozó, a kérdéskörrel 
foglalkozó szakemberek figyelik az egyes 
kulcsfontosságú gazdasági szektorok felké- 
szülését. Kiemelten követik az energiaellátás, 
a pénzügyi, ezen belül is a bank-, az államház- 
tartási, továbbá a számviteli rendszereket, a 
távközlést, az egészségügyet, a közlekedést, a 
közigazgatást és a honvédelmet — jelentette az 


MTI. A kormányzat egyes privát cégeknél 
ajánlja a felkészülési tervek elkészítését, vala- 
mint ezek következetes végrehajtását. A kor- 
mányzati vélemény szerint ugyanis az átállá- 
sért minden vállalkozás saját maga a felelős. A 
nemzetközi konferencia szünetében Bolgár 
Gábor, az Idom Rt. 2000-es üzletág-igazgatója 
a témával kapcsolatban az MTI-nek elmondta: 
az átállás 100 milliárd forintos nagyságrendű 
ráfordítást igényel Magyarországon, s az úgy- 
nevezett Y2k-probléma az egészségügyben 
okozza majd a legnagyobb fennakadásokat. 


Kell a hírverés 


Az amerikai Attachmate Corporation a 
jövőben piacai bővítésén kívül a médiában va- 
ló jelenlétét is növelni kívánja. Erről számolt 
be a sajtó képviselőinek Philipp Grieb, a cég 
üzletpolitikáért felelős munkatársa. Ez már 
csak azért is időszerű, mert az Attachmate név 
kevéssé ismert ahhoz képest, hogy a világ tíz 
legnagyobb  PC-szoftverfejlesztő cégeinek 
egyike, és az asztali gépeken és kiszolgálókon 
alapuló hostgép-elérési megoldások vezető 
szállítója a világban. A cég bevétele hazánk- 
ban 1998-ban mintegy kétszerese volt az előző 
évinek, és az 1999-es évre is további 40 száza- 
lékos forgalomnövekedéssel számolnak. 


Unix alapú 
alkalmazások 


Húsz évvel ezelőtt egy Santa Cruz-i szoft- 
verfejlesztő csoport új módszereket próbált 
bevezetni a számítástechnikában. Hittek ab- 
ban, a kisebb méretű, de jóval költséghatéko- 
nyabb teljesítményre képes üzleti számítás- 

technikáé a jövő. Két évtizeddel később az 
SCO (Santa Cruz Operation), az egyik legdi- 
namikusabban fejlődő cég a világon, Ma- 
gyarországra is megérkezett. A több mint 
nyolcvan országban jelen lévő vállalkozás 
legfőbb profilja a Unix-rendszerfejlesztés. 
Ma az SCO a tulajdonosa és kizárólagos li- 
cencelője a Unix-forráskódnak és az egyik 
legjelentősebb Unix-szerverszoftver gyártó- 
ja. A magyarországi iroda képviselője szerint 
a hazai felhasználók között is egyre többen 
érdeklődnek az SCO megoldásai után, ez 
elsősorban a szakmai felkészültségnek és a 
Unix sokoldalú alkalmazásának köszönhető. 


Újdonságok a hálózati 
adatközpontnál 


A Sun Microsystems Inc. nyilvánosságra 
hozta elképzelését a hálózati adatközpontról, 
és bemutatta , datacenter.comTM" kezdemé- 
nyezését. Ez a számítástechnikai modell több 
mint egy tucat új termékből, programból és 
szolgáltatásból áll. A Sun a hálózati adatköz- 
pontról egyesíti a szuperszámítógépek és az 
internet lehetőségeit, így a vállalatok adatai 
bárhol, bármikor elérhetők. A cég bemutatta 
új, továbbfejlesztett közép- és csúcskategóriás 
szervereit, vállalati szoftvereit, valamint nagy 
kapacitású szalagos és üvegszálas háttér egy- 
ségeit (StorEdge, StorEdge A5200, StorEdge 
A5100.) Ezen kívül szó volt az új Jini techno- 
lógia lehetőségeiről, amivel a digitális eszkö- 
zök korábbinál komplexebb kapcsolata jöhet 
létre, Java technológiai alapon. 

Összeállította: 
Gecse Mariann 
(mgecse(ocomptech.hu) 

Az előző két részben körbejártam az adat- 
tárolók szoftveresen legérzékenyebb terüle- 
tét, a  rendszeradminisztráció  táblázatait 
(FAT, inode). Ezek biztosítják, hogy a pici da- 
rabokra tördelve tárolt adatcsomag részletei 
egységes egésszé álljanak össze, amikor a 
kedves felhasználó dolgozni szeretne velük. 
Az operációs rendszer kezeli ezeket a táblá- 
zatokat, általában hibátlanul. 

És mi van akkor, ha... 

1. Jön a szokásos lefagyás 

Az operációs rendszer önmaga generálja a 
hibát, minek következtében lefagy a gép. Az 
első alkalommal hideg futkároz az ember há- 
tán, aztán megszokja. Kikapcs-bekapcs, és 
újból lehet dolgozni, legfeljebb egy-két, a le- 
fagyás előtt szerkesztett állomány odavész. 
Természetesen léteznek operációs rendsze- 
rek, melyeknél ilyen jellegű hiba nem fordul 
elő, de nem ezek lettek a legelterjedtebbek. 

2. Magunk keressük a bajt 


Kürtölő 


A szokásos koreográfia: váltani kívánjuk 
az operációs rendszert, vagy módosítani sze- 
retnénk az operációs rendszerek háttértároló 
(winchester) felosztását. Természetesen egy 
lépésben. Mivel az operációs rendszer egyedi 
rendszer-adminisztrációs táblázatokkal ren- 
delkezik, a változtatásnál ezek a táblázatok az 
új operációs rendszernek megfelelően átírás- 
ra kerülnek, és a régi táblázatok törlődnek. A 
gyakorlat azt mutatja, hogy az átírásba rend- 
szeresen hiba csúszik, az új táblázat még 
nem, a régi táblázat már nem elérhető, és 
minden odavész. Az egyik ilyen slágerter- 
mék ma a , Partition Magic" nevű program 
— áldozatainak se szeri, se száma. 

3. Károkozás történt 

A rendszer-adminisztráció területei váltak 
a vírusoknak kedvenc terepévé. Itt ugyanis 
kis munkával jó nagy kárt lehet okozni. Per- 
sze nem kell nagy képzelőerő egyéb károko- 
zási formák kivitelezéséhez sem. 


Meggyőződésem, hogy az átlagos felhasz- 
náló számára önállóan egyetlen lehetőség 
van: az értékes állományok rendszeres máso- 
lása, mentése, amíg lehet. Ha bekövetkezett a 
baj, azaz a rendszer-adminisztráció területei 
megsérültek, akkor szakemberért kell kiálta- 
ni, mert véleményem szerint ma nincs forga- 
lomban olyan univerzális szoftvereszköz, 
amely szakmai ismeretek nélkül használható 
lenne az ilyen típusú problémák gyógyításá- 
ra. 

Ha a kedves olvasó kételkedik szavaim- 
ban, ajánlok egy kísérletet. Ha egyszer na- 
gyon ráér, készítsen másolatot értékes állo- 
mányairól. A hibátlan rendszer-adminisztrá- 
cióra engedjen rá egy ilyen csodaszoftvert. 
Lehet akár a fent említett Partition Magic, 
vagy az ugyancsak hallatlanul elterjedt Nor- 
ton Disk Doctor, vagy akármi más. Csodál- 
kozni fog az eredményen, és jó sok idejébe 
kerül majd az eredeti állapot visszaállítása. 

De utána ne rám vesse az első követ. 

Kürti Sándor 
(sandor.kuri(o kurt.hu) 

